**NAPPALI TAGOZAT** **– BSR-Anatómia**

**Tantárgyi tematika és félévi követelményrendszer**

**Féléves tematika:**

1.hét Az anatómia tárgya, története, felosztása. Az emberi test szerkezeti elvei.

2.hét Tájékozódási alapfogalmak: síkok, irányok, tengelyek. Sejttani és szövettani alapismeretek, az emberi szervek, szervrendszerek általában.

3.hét Csonttan, ízülettan: alapfogalmak. A csontváz részei, szerkezete. A mozgatórendszer és összetevői. A csont-és a porcszövet.

4.hét Részletes csonttan és ízülettan: a koponya, a gerinc, a törzs, a végtagok csontjai, fontosabb nagy ízületeink. Mozgástípusok.

5.hét Izomtani alapfogalmak: az izomszövet fajtái és jellemzői, a harántcsíkolt izomszövet.

6.hét Részletes izomtan: az emberi test izomcsoportjai és fontosabb izmai (elhelyezkedés, elnevezés, fő működés séma szerint).

7.hét A vér összetétele, a vérplazma, a sejtes elemek: vörösvértestek, fehérvérsejtek, vérlemezkék.

8.hét A keringési szervrendszer feladata, felépítése. A szív elhelyezkedése, felépítése. A szív üregei, a keringés folyamata. A szív ingerképző és ingerületvezető rendszere. Erek: artériák, vénák. A keringés szabályozása.

9.hét Az emberi test fő artériái és vénái. A vérkörök: a kis és a nagyvérkör. A nyirokkeringés, a nyirokrendszer.

10.hét A légzés fogalma és folyamata. A légutak felépítése. A gázcsere folyamata, légzési térfogatváltozások. A légzés szabályozása.

11.hét A kiválasztás szervrendszerének feladata, felépítése, a kiválasztás folyamata.

12.hét Az emésztőrendszer felépítése, a táplálkozás folyamata.

13.hét A hormonrendszer felépítése, szerepe, működése. A hormonok hatásai.

14. hét Az idegrendszer felépítése. A központi és a környéki idegrendszer. Az agy részei, főbb agykérgi központok. Az érzékelés mechanizmusa. Érzékszervek: látás, hallás, szaglás, tapintás, ízérzékelés.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.).

**Félévi követelmény:** kollokvium

**Az értékelés módja, ütemezése:**

* **A vizsga típusa:** kollokvium
* **A vizsgára bocsátás feltétele:**

*-* két zárthelyi dolgozat 60%-os teljesítése a 7. és 14. héten.

- **A kollokvium típusa**: szóbeli

- Az írásbeli dolgozatok és a szóbeli vizsga témakörei megegyeznek a féléves tematikában megadottakkal.

**Az érdemjegy kialakításának módja:**

*-* Az érdemjegyet az írásbeli dolgozatok %-os eredménye és a szóbeli felelet határozza meg. Az elégtelen írásbeli részeredmény nem zárja ki a szóbeli vizsga megkezdésének lehetőségét.